ಬೆಂಗ್ಳೂರಿನ ನಾಗರಬಾವಿಯ ಅಡ್ಡರಸ್ತೆ ಸೀಲ್‍ಡೌನ್ – 28 ದಿನ ಯಾರೂ ಹೊರಗೆ ಬರುವಂತಿಲ್ಲ

ಬೆಂಗಳೂರು: ವ್ಯಕ್ತಿಗೆ ಕೊರೊನಾ ಪಾಸಿಟಿವ್ ಕಂಡು ಬಂದ ಹಿನ್ನೆಲೆಯಲ್ಲಿ ಬೆಂಗಳೂರಿನ ನಾಗರಬಾವಿ 2ನೇ ಹಂತ, ನಾಲ್ಕನೇ ಅಡ್ಡರಸ್ತೆ ಸೀಲ್ ಡೌನ್ ಮಾಡಲಾಗಿದೆ.

29 ವರ್ಷದ ವ್ಯಕ್ತಿ ಇಟಲಿಯಿಂದ, ದೋಹಾಗೆ ಬಂದು ಅಲ್ಲಿಂದ ಬೆಂಗಳೂರಿಗೆ ಬಂದಿದ್ದರು. 7 ದಿನ ಕ್ವಾರಂಟೈನ್ ಮುಗಿಸಿ ನಾಗರಬಾವಿ ಮನೆಗೆ ಬಂದಿದ್ದರು. ಕ್ವಾರಂಟೈನ್ ಮುಗಿಸಿ ಮನೆಗೆ ಬಂದು ಮೂರು ದಿನ ಆದ ಮೇಲೆ ಪಾಸಿಟಿವ್ ವರದಿ ಬಂದಿದೆ.

ಈಗಾಗಲೇ ರೋಗಿಯನ್ನು ವಿಕ್ಟೋರಿಯಾಗೆ ಶಿಫ್ಟ್ ಮಾಡಲಾಗಿದ್ದು, ರೋಗಿ ವಾಸವಿದ್ದ ಜಾಗವನ್ನು ಸೀಲ್ ಡೌನ್ ಮಾಡಿ 28 ದಿನ ಯಾರೂ ಹೊರಬಾರದಂತೆ ಸೂಚನೆ ನೀಡಲಾಗಿದೆ.

15 ದಿನಗಳ ಹಿಂದೆ ತಂದೆ ಅಪಘಾತದಲ್ಲಿ ಮೃತಪಟ್ಟಿದ್ದರು. ಈ ಹಿನ್ನೆಲೆಯಲ್ಲಿ ರೋಗಿ ಮನೆಗೆ ಬಂದು ತಂದೆಯ ತಿಥಿ ಕಾರ್ಯ ಕೂಡ ಮಾಡಿದ್ದರು.